paragraph_text: Južne i Sjeverne dinastije (kineski: 南北朝, pinyin: Nánběicháo) je razdoblje kineske povijesti koje je trajalo od 420. do 589. god., tijekom kojega je Kina bila podijeljena na južni dio, kojim su vladale Južne dinastije i sjeverni dio, kojim su vladale Sjeverne dinastije. Do podjele je došlo stoljeće prije, odnosno početkom 4. stoljeća kada su sjevernu Kinu zauzeli Wu Hu narodi, i protjerali vlast tadašnje dinastije Jin na jug.